എം.ഡി.എം.എ കേസ് അട്ടിമറി: രണ്ടുപേരെ രക്ഷിച്ചത് ഉന്നത ഇടപെടല് മൂലം കൊച്ചി: എം.ഡി.എം.എ പിടികൂടിയ സംഭവത്തില് സംഘത്തിലെ രണ്ടുപേരെ രക്ഷിക്കാന് പഴുതൊരുക്കിയാണ് മഹസ്സര് തയാറാക്കിയതെന്ന് തെളിയുന്നു. ഇതിലൂടെ തിരുവല്ല സ്വദേശിയായ യുവതിയെയും കാസര്കോട് സ്വദേശിയായ യുവാവിനെയും കേസില്നിന്ന് ഒഴിവാക്കി. ഉന്നത എക്സൈസ് ഉദ്യോഗസ്ഥെന്റ ഇടപെടലാണ് ഇത്തരത്തില് മഹസ്സര് തയാറാക്കിയതിന് പിന്നിലെന്ന് ആക്ഷേപമുണ്ട്.കാക്കനാട് വാഴക്കാല മേലേപ്പാടം റോഡില് മര്ഹബ അപ്പാര്ട്മെന്റില്നിന്ന് 84 ഗ്രാം എം.ഡി.എം.എയുമായി യുവതിയടക്കം അഞ്ചുപേരെ പിടികൂടിയെന്നാണ് കഴിഞ്ഞ 18ന് ജില്ല എക്സൈസ് സ്പെഷല് സ്ക്വാഡ് തയാറാക്കിയ മഹസ്സറില് കാണിച്ചത്. സംഘത്തെ പിടികൂടിയ കസ്റ്റംസ് കമീഷണറേറ്റ് പ്രിവന്റിവ് യൂനിറ്റ് വ്യക്തമാക്കിയ സംഘത്തിലെ ഏഴുപേരില് രണ്ടുപേരെ ഒഴിവാക്കിയത് കേസ് കൈമാറി കിട്ടിയ എക്സൈസ് സ്പെഷല് സ്ക്വാഡാണ്. അഞ്ചുപേര് അടങ്ങുന്ന സംഘത്തില്നിന്ന് എം.ഡി.എം.എ പിടികൂടിയശേഷമാണ് മറ്റ് രണ്ടുപേര് ഫ്ലാറ്റില് എത്തിയതെന്ന് മഹസ്സറില് എഴുതി. ഇതിനാല് കേസില് ബന്ധമില്ലെന്ന് വിലയിരുത്തി വിട്ടയച്ചെന്നും പറയുന്നു. ഈ രണ്ടുപേരെ കേസില് നിന്ന് ഒഴിവാക്കാന് ബോധപൂര്വം നടത്തിയ ഇടപെടലാണ് ഇങ്ങനെ മഹസ്സര് തയാറാക്കിയതിന് പിന്നിലെന്ന് വ്യക്തമാണ്. കേസില് തുടരന്വേഷണം ഏറ്റെടുത്ത എക്സൈസ് ക്രൈംബ്രാഞ്ച് വിട്ടയച്ച രണ്ടുപേരിലേക്കും അന്വേഷണം വ്യാപിപ്പിക്കുമെന്ന് അറിയുന്നു. ജോയന്റ് എക്സൈസ് കമീഷണര് കെ.എ. നെല്സണാണ് കേസിെന്റ അന്വേഷണ ചുമതല. പ്രതികളെ ചോദ്യം ചെയ്യാന് തമിഴ്നാട് ക്യൂ ബ്രാഞ്ചെത്തുംനെടുമ്ബാശ്ശേരി: കാക്കനാട് മയക്കുമരുന്ന് പിടികൂടിയ സംഭവത്തില് പ്രതികളെ ചോദ്യം ചെയ്യാന് തമിഴ്നാട് ക്യൂ ബ്രാഞ്ച് പൊലീസെത്തും. പ്രതികള് ചെന്നൈയിലും ചില റിസോര്ട്ടുകളില് തങ്ങിയതായി വ്യക്തമായതിനെ തുടര്ന്നാണിത്. ഇവര്ക്ക് ചെന്നൈയില്നിന്ന് കൊറിയറെത്തിയിരുന്നു. ഇതില് എന്തായിരുന്നുവെന്നും അന്വേഷിക്കും. മയക്കുമരുന്ന് സംഘം കൊച്ചിയില് മാത്രം നാല് ഫ്ലാറ്റുകളാണ് വാടകയ്ക്കെടുത്തിരുന്നത്. നാലിടത്തും മാറി താമസിച്ചിരുന്നു. മൂന്ന് കിലോയിലേറെ എം.ഡി.എം എയാണ് ഇവര് ചെന്നെയില് നിന്നും തരപ്പെടുത്തിയത്. ഇത്രയേറെ മയക്കുമരുന്ന് നല്കിയവരെ കുറിച്ചും അന്വേഷിക്കും.